**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 31.10.2019, ora 08.00 – 01.11.2019, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 01.11.2019, ora 07.00**

**RÂURI**

**Debitele au fost în creştere** prin propagare pe cursurile mijlocii și inferioare ale: Mureșului, Oltului, Argeșului, Bistriței, Trotușului, Putnei și Buzăului și pe cursurile inferioareale Crasnei, Crișurilor, Begăi și Timișului, iar pe celelalte râuri, debitele au fost relativstaţionare. Debitele se situează în general la valori cuprinse între 30-90% din mediile multianuale lunare, mai mici (sub 30%) pe Mara, Tur, Bega Veche, Jijia, Bârlad, unii afluenţi ai Someșului (Sălăuța, Ilișua, Fizeș, Lăpuş), ai Mureșului (Comlod, Iara, Vișa, Secaș, Sebeș, Râul Mare),Jiului (Jaleş, Amaradia) şi Oltului (Ghimbășel, Homorod, Breaza, Hârtibaciu, Cungrișoara,Beica, Olteț).

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în general staţionare,** exceptând cursurile inferioare ale Mureşului, Oltului, Argeşului, Buzăului şi Bistriţei unde vor fi în creştere prin propagare. Sunt posibile creşteri izolate de niveluri şi debite pe unele râuri mici din sud-vestul ţăriişi din zona montană, datorită precipitaţiilor, slabe cantitativ, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în ţară (secţiunea Baziaş) în intervalul 31.10.2019 – 01.11.2019 a fost în scădere, având valoarea de 2050 m3/s, sub media multianuală a lunii octombrie (3850 m3/s).

În aval de Porţile de Fier debitele au fost în scădere pe sectoarele Gruia – Calafat și Giurgiu – Tulcea, în creștere pe sectorul Bechet – Corabia și relativ staționare pe sectorulTr. Măgurele – Zimnicea.

Debitul la intrarea în ţară (secţiunea Baziaş) va fi în scădere (2000 m3/s).

În aval de Porţile de Fier debitele vor fi scădere pe sectoarele Gruia – Corabia şiOlteniţa – Tulcea şi staţionare pe sectorul Tr. Măgurele – Giurgiu.

**2.** **Situația meteorologică în intervalul 31.10.2019, ora 09.00 – 01.11.2019, ora 06.00**

**ÎN ŢARĂ**

**Procesul de răcire a continuat** în cea mai mare parte a țării, astfel că vremea a devenit deosebit de rece, cu precădere în regiunile sudice și centrale, unde abaterile termice negative au fost de 7...9 grade. Treptat, mai ales după-amiaza și noaptea, cerul a devenit variabil în nord, nord-est și parțial în centru, însă în restul teritoriului înnorările au fost persistente. A plouat, în general slab cantitativ, în Oltenia, Muntenia, Dobrogea, pe arii relativ restrânse în Banat și izolat în Crișana, Transilvania și sudul Moldovei. La munte au fost precipitații slabe, predominant sub formă de ninsoare, local în Carpații Meridionali și Occidentali, iar cu totul izolat și trecător în sud-estul Transilvaniei a fost lapoviță. S-a menținut stratul de zăpadă anterior depus în zonele montane, ce măsura până la 10 cm la Ceahlău-Toaca. Vântul a suflat slab şi moderat, cu unele intensificări în Dobrogea. Temperaturile maxime s-au încadrat între 3 grade la Dedulești, Câmpulung și Întorsura Buzăului și 12 grade la Sighetu Marmației, Baia Mare, Supuru de Jos și Satu Mare, iar la ora 06 se înregistrau valori termice cuprinse între -5 grade la Miercurea Ciuc și 7 grade la Constanța-dig, Mangalia și Timișoara.

**LA BUCUREŞTI**

**Vremea a fost închisă** și deosebit de rece pentru ultima zi a lunii octombrie. Temporar a plouat slab în prima parte a zilei, iar vântul a suflat slab și moderat. Temperatura maximă a fost de 7 grade la toate stațiile meteorologice, iar la ora 06 se înregistrau 4 grade la stația meteo Băneasa și 5 grade la Afumați și Filaret.

**3. Prognoza meteorologică în intervalul 01.11.2019, ora 09.00 – 02.11.2019, ora 09.00**

**ÎN ŢARĂ**

**Valorile termice diurne vor crește** ușor în cea mai mare parte a țării, dar vremea se va menține rece pentru această dată în special dimineața și noaptea. Cerul va fi variabil, cu înnorări și izolat ploi slabe, ce se vor semnala cu o probabilitate mai mare ziua, în sud-vest, în extremitatea de sud-est și posibil în centrul teritoriului. La munte, pe suprafețe mici, vor fi precipitații slabe, mai ales sub formă de ninsoare. Vântul va sufla slab și moderat, cu intensificări în sudul Banatului, pe litoral și în zona montană, cu viteze mai mari pe creste. Temperaturile maxime vor fi cuprinse între 6 și 13 grade, iar cele minime se vor situa între -4 și 6 grade, mai scăzute, până spre -8 grade, în estul Transilvaniei. Izolat se va semnala ceață.

**LA BUCUREŞTI**

**Cerul va fi variabil,** cu unele înnorări la începutul și spre sfârșitul intervalului, dar probabilitatea de ploaie va fi redusă. Vântul va sufla slab și moderat. Temperatura maximă se va situa în jurul a 10 grade, iar cea minimă va fi de 1...2 grade, mai coborâtă în zona preorășenească.

1. ***CALITATEA APELOR***

**2.1. Pe fluviul Dunărea**

**ABA Banat-Administrația Națională Apele Române şi GNM CJ Caraş Severin- Garda Naţională de Mediu - Comisariatul Judeţean Caraş-Severin** informează că **a încetat poluarea cu produse petroliere (apă de santină) din data de 29.10.2019, pe apa fluviului Dunărea** (irizaţii de produs petrolier pe suprafaţa apei pe o lungime de circa 700 m), din zona localităţii Măceşti, oraş Moldova Nouă, judeţul Caraş-Severin, Reprezentanţii S.G.A. Caraş-Severin au intervenit cu material absorbant şi baraje de retenţie pentru limitarea şi eliminarea efectelor poluării, cu total cheltuieli estimate de 147877 lei (Materiale utilizate - evaluare cheltuieli - materiale absorbante 3297,5 kg -123624 lei; - dispersant petrol 75 kg - 2298 lei; - paturi absorbante 215 kg – 12796 lei; - lavete absorbante 250 buc - 100 lei; total ore munca - evaluare cheltuieli 240 ore; total ore utilaje - evaluare cheltuieli 16 ore, 9057 lei).

**ABA Dobrogea Litoral şi ARBDD Tulcea** informează că **a încetat poluarea cu** 60 litri motorină care a avut loc în Acvatoriul VARD Tulcea, din Mun. Tulcea, jud. Tulcea, din data de 22.10.2019, produsă de către macaraua plutitoare proprietatea societăţii SC HERCULES SA Brăila, care efectuează lucrări de dragare. În data 31.10.2019, după vizualizarea suprafeţei Acvatoriului, s-a constatat că luciul Acvatoriului este curat, nemaifiind prezente irizaţii de motorină sau alte forme de poluare, atât pe luciul de apă cât şi pe terenurile limitrofe, astfel că se va relua activitatea VARD TULCEA SA în cadrul acvatoriului, respectiv a societăţii SC HERCULES SA Brăila.

Monitorizarea continuă, pentru prevenirea, identificarea şi neutralizarea oricăror irizaţii de carburanti, în cazul în care acestea ar mai exista.

**2.2.Pe râurile interioare**

Nu au fost semnalate evenimente deosebite.

**2.3.Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Agenţia Naţională pentru Protecţia Mediului informează că, din rezultatele analizelor efectuate în data de 30.10.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

**Garda Forestieră Timișoara** revine cu informații despre **stingerea incendiului de pădure izbucnit în data de 27.10.2019, în jurul orei 08:00, pe raza Ocolului Silvic Băile Herculane, în zona satului Dobraia, comuna Cornereva, jud. Caraș-Severin**. Incendiul a fost stins în data de 30.10.2019, ora 14.00, acesta a afectat o suprafață de 28 ha de litieră. Pentru stingere au intervenit 60 persoane angajaţi silvici, 150 pompierii militari şi 13 cetățeni, cu unelte specifice PSI şi cu 1 elicopter.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 30-31.10.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

Direcția de Comunicare și Resurse Umane